《杂感三首 其一》
清代·秦松龄

烽火章江警急多，滕王楼阁转嵯峨。雕鞍晓日明珠玉，列帐秋风泣绮罗。

坐算几闻黄石略，战酣谁奋鲁阳戈？司农日夜忧财匮，击鼓椎牛气若何？

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。